**Pápakörnyéki Önkormányzatok**

**Feladatellátó Társulás**

**Elnökétől**

**8541 Takácsi, Petőfi u. 1.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Megállapodásának**

**módosítására**

**Tisztelt Társulási Tanács!**

A társulási megállapodás módosítását egyrészt a jogszabályi változások, másrészt a célszerűbb működés, illetve a társulásban részt vevő önkormányzatok döntései teszik szükségessé az alábbiak szerint:

**Módosítás 1. pontja:**

A kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) NGM rendelet (továbbiakban: NGM rendelet) az eddig használt államháztartási szakfeladati rend helyett kormányzati funkciókat vezetett be, s a költségvetési szerveknek ez alapján – szükség szerint – módosítaniuk kell szervezeti és működési szabályzataikat, Társulási Megállapodásaikat, illetve alapító okirataikat.

**Módosítás 2. pontja:**

A Társulási Megállapodás módosítási javaslata részletesebben, pontosabban tartalmazza a belső ellenőrzés meghatározását, annak körét és eljárási rendjét.

**Módosítás 3. pontja:**

A Társulási Megállapodás módosítása a feladatellátó intézmény vonatkozásában a jogszabályi előírásoknak megfelelően tartalmazza a gazdálkodásra vonatkozó rendelkezéseket.

**Módosítás 4. pontja:**

A módosítás a társulásban részt vevő önkormányzatok 2013. január 1-i lakosságszám adatait tartalmazza.

**Módosítás 5. 6. pontja:**

Mihályháza Község Önkormányzatának Képviselő-testülete 17/2014. (V.29.) határozatával döntött arról, hogy 2015. január 1-től a családsegítés és gyermekjóléti feladatellátást nem a társulás keretében kívánja ellátni. A módosítás ezt vezeti át a Társulási Megállapodásban.

**Módosítás 7. pontja**

Nagyacsád Község Önkormányzatának Képviselő-testülete 35/2014. (IV. 28.) határozatával döntött arról, hogy 2015. január 1-től a sport feladatokat nem a társulás keretének kívánja ellátni. A módosítás ezt vezeti át a társulási megállapodásban.

Az előterjesztés 1. melléklete tartalmazza a Társulási Megállapodás módosítását a 2. melléklet pedig a módosításnak megfelelő egységes szerkezetbe foglalt Társulási Megállapodást.

Kérem a Tisztelt Képviselő-estületet, hogy az előterjesztést megtárgyalni, s az alábbi határozati javaslatot elfogadni szíveskedjék:

**A Pápakörnyéki Önkormányzatok Feladatellátó Társulás Társulási Tanács**

**/2014. (IX. 25.) határozata**

A Pápakörnyéki Önkormányzatok Feladatellátó Társulás Társulási Tanácsa a Pápakörnyéki Önkormányzatok Feladatellátó Társulás társulási megállapodás módosítását és annak egységes szerkezetét – az előterjesztés 1. és 2. mellékletében foglaltaknak megfelelően – jóváhagyja

A társulási megállapodás módosítása az azt utolsóként elfogadó képviselő-testület határozatának meghozatala napján, a társulási megállapodás 2/a. melléklet 1. pontja, 2/b. melléklet, 2/e. melléklet vonatkozásában 2015. január 1-én lép hatályba.

Határidő: Folyamatos

Felelős: Elnök

Takácsi, 2014. szeptember 9.

**Kunszt Szabolcs**

**elnök**